Aastakümneid ei teatud salvestiste asukohta ning arvati, et need on  sõjakeerises kaduma läinud. Tänu Eesti Muusika- ja Teatriakadeemia muusikateaduse osakonna liikmete uurimistööle ja tihedatele kontaktidele Rahvusvahelise Muusikaraamatukogude Liiduga on tuvastatud, et peaaegu kõik salvestised on säilinud. Kaks kolmandikku neist asub Århusis Riigiraamatukogus, kus paikneb ka Taani rahvuslik heliarhiiv, üks kolmandik on EMI arhiivis Hayesis Suurbritannias. Praeguse seisuga puuduvad andmed vaid viie matriitsi kohta.